CELEX: 32017D0621(02)
Language: hu
Date: 2017-06-19 00:00:00
Title: A Bizottság végrehajtási határozata (2017. június 19.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Dealurile Crişanei [OFJ])

21.6.2017   
            
            
               HU
            
            
               Az Európai Unió Hivatalos Lapja
            
            
               C 197/12
            
         A BIZOTTSÁG VÉGREHAJTÁSI HATÁROZATA
   (2017. június 19.)
   az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Dealurile Crişanei [OFJ])
   (2017/C 197/05)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Románia az 1308/2013/EU rendelet 105. cikkének megfelelően a „Dealurile Crişanei” elnevezéshez tartozó termékleírás módosítására irányuló kérelmet nyújtott be.
            
         
               (2)
            
            
               A Bizottság megvizsgálta a kérelmet, és megállapította, hogy teljesülnek az 1308/2013/EU rendelet 93–96. cikkében, 97. cikkének (1) bekezdésében, valamint 100., 101. és 102. cikkében foglalt feltételek.
            
         
               (3)
            
            
               Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Dealurile Crişanei” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
            
         A KÖVETKEZŐKÉPPEN HATÁROZOTT:
   Egyetlen cikk
   A „Dealurile Crişanei” (OFJ) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
   Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
   
      Kelt Brüsszelben, 2017. június 19-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      A TERMÉKLEÍRÁS ÚJ MÓDOSÍTÁSA IRÁNTI KÉRELEM
      
         „DEALURILE CRIŞANEI”
      
      
         PGI-RO-A0106-AM01
      
      
         A benyújtás időpontja: 2015.6.3.
      
      1.   A módosításra vonatkozó szabályok
      
      Az 1308/2013/EU rendelet 105. cikke – nem kisebb jelentőségű módosítás
      2.   A módosítás leírása és indokolása
      
      2.1.   A körülhatárolt terület módosítása
      
      A Satu Mare (Szatmár) megye hagyományos szőlőültetvényeiről származó borok termelőinek szövetsége kérelmezte a Dealurile Sătmarului földrajzi jelzés termékleírásának módosítását abból a célból, hogy a körülhatárolt termelési terület kiegészüljön néhány olyan településsel, amelyek ugyancsak rendelkeznek Satu Mare (Szatmár) területének sajátos jellemzőivel. E településeket korábban helytelenül tüntették fel a Dealurile Crișanei földrajzi jelzéshez tartozó termékleírásban körülhatárolt terület részeként, mivel egy sor, a szóban forgó települések elhelyezkedésével és ökológiai-talajtani-éghajlati tényezőivel kapcsolatos érv igazolja, hogy e települések nem a Dealurile Crișanei, hanem a Dealurile Sătmarului földrajzi jelzés területének jellegzetességeit mutatják. A fentieket alátámasztják a Dealurile Sătmarului borvidékről és azon belül Răteștiből (Szakasz) származó borokra vonatkozó információk is: az említett borokat hosszú idő óta termelik és ismerik „Dealurile Răteștilor” vagy „Vinul de Halmeu” néven.
      A szóban forgó településeknek Satu Mare (Szatmár) megye területébe és ezáltal a Dealurile Crișanei helyett a Dealurile Sătmarului földrajzi jelzés körülhatárolt területébe történő belefoglalását alátámasztják továbbá az Ardud-Beltiug-Hurez (Erdőd-Krasznabéltek-Nántű), Hododului (Hadad), Tășnad-Săuca-Pir (Tasnád-Sződemeter-Szilágypér), Săcășeni-Supur (Érszakácsi-Szopor), Tășnad-Cehal (Tasnád-Oláhcsaholy) dombjainak domborzatára és éghajlatára vonatkozó adatok is; e dombokat meredek domboldalak és az azok lejtését megtörő teraszok, pleisztocén kori vörösagyag talajok, az északi oldalukon ugyanakkor nagyobb részben podzolos talajjal borított enyhébb lejtők jellemzik. A mediterrán hatások lehetővé teszik virágos és gyümölcsös aromájú (a pinot noir, a merlot és a burgund mare esetében erdeigyümölcs-ízű), illetve kellemes elsődleges jegyekkel bíró, borsos vagy fűízű (fetească albă [fehér leányka], furmint) borok megalkotását és termelését. Az ízek a fajtára jellemzőek: lekerekítettek, bársonyosak és mérsékelten fanyarok, teltek, frissek (fehérborok).
      A Dealurile Crişanei földrajzi jelzés területének meghatározásából elhagyandó települések Satu Mare (Szatmár) megye területén találhatóak. Nevezetesen a következő településekről van szó:
      
                  —
               
               
                  Valea lui Mihai (Érmihályfalva)
               
            
                  —
               
               
                  Carei (Nagykároly) község, Carei (Nagykároly) település
               
            
                  —
               
               
                  Pir (Szilágypér): Pir (Szilágypér) falu
               
            
                  —
               
               
                  Săuca (Sződemeter): Săuca (Sződemeter) falu
               
            
                  —
               
               
                  Cehal (Oláhcsaholy): Cehal (Oláhcsaholy), Cehăluț (Magyarcsaholy) és Orbău (Tasnádorbó) falvak
               
            
                  —
               
               
                  Tășnad (Tasnád) városa Tășnad (Tasnád) településsel
               
            
                  —
               
               
                  Sanislău (Szaniszló), Satu Mare (Szatmár) megyében: Sanislău (Szaniszló) falu
               
            
                  —
               
               
                  Rătești (Szakasz), a következő településekkel:
                  
                              —
                           
                           
                              Beltiug (Krasznabéltek): Beltiug (Krasznabéltek), Rătești (Szakasz) és Șandra (Krasznasándorfalu) falvak
                           
                        
                              —
                           
                           
                              Ardud (Erdőd): Ardud (Erdőd), Ardud Vii (Erdődhegy) és Gerăușa (Oláhgyűrűs) falvak
                           
                        
                              —
                           
                           
                              Viile Satu Mare (Szatmárhegy): Viile Satu Mare (Szatmárhegy) és Tătărești (Résztelek) falvak
                           
                        
                              —
                           
                           
                              Socond (Nagyszokond): Socond (Nagyszokond) és Hodişa (Béltekhodos) falvak
                           
                        
                              —
                           
                           
                              Supur (Szopor): Dobra, Hurezu Mare (Nántű) és Racova (Rákosterebes) falvak
                           
                        
                              —
                           
                           
                              Acâș (Ákos): Unimăt (Újnémet) falu
                           
                        
                              —
                           
                           
                              Bogdand (Bogdánd): Bogdand (Bogdánd), Babța (Bábca), Ser (Szér) és Corund (Szilágykorond) falvak
                           
                        
                              —
                           
                           
                              Hodod (Hadad): Hodod (Hadad), Nadișu Hododului (Hadadnádasd), Lelei (Lele), Giurtelecu Hododului (Hadadgyőrtelek) falvak
                           
                        
            A fenti települések már nem tartoznak bele a Dealurile Crişanei jelzés körülhatárolt területébe.
      A Dealurile Crişanei földrajzi jelzés földrajzi területének a fent felsorolt, Szatmár megye területén található települések kizárásával történő újbóli körülhatárolása nyomán a szóban forgó földrajzi jelzéssel ellátott borok előállításának helyéül szolgáló körülhatárolt termesztési és termelési terület a következőket foglalja magában:
      Bihor (Bihar) megye következő települései:
      
                  —
               
               
                  Diosig (Bihardiószeg): Diosig (Bihardiószeg) és Vaida (Biharvajda) falvak
               
            
                  —
               
               
                  Săcueni (Székelyhíd): Săcueni (Székelyhíd) és Cadea (Kágya) falvak
               
            
                  —
               
               
                  Ciuhoi (Berettyócsohaj): Sâniob (Szentjobb) és Ciuhoi (Berettyócsohaj) falvak
               
            
                  —
               
               
                  Biharia (Bihar): Biharia (Bihar) falu
               
            
                  —
               
               
                  Cetariu (Hegyközcsatár): Şişterea (Siter) és Paleu (Hegyközpályi) falvak
               
            
                  —
               
               
                  Tileagd (Mezőtelegd): Tileagd (Mezőtelegd) falu
               
            
                  —
               
               
                  Valea lui Mihai (Érmihályfalva).
               
            Sălaj (Szilágy) megye következő települései:
      
                  —
               
               
                  Șimleu Silvaniei (Szilágysomlyó) város: Șimleu Silvaniei (Szilágysomlyó) és Cehei (Somlyócsehi) települések
               
            
                  —
               
               
                  Nuşfalău (Szilágynagyfalu): Nuşfalău (Szilágynagyfalu), Boghiş (Szilágybagos), Bozieş (Szilágyborzás) és Bilghez (Bürgezd) falvak
               
            
                  —
               
               
                  Vârşolţ (Varsolc): Vârşolţ (Varsolc) falu
               
            
                  —
               
               
                  Ip (Ipp): Ip (Ipp), Zăuan (Szilágyzován), Zăuan Băi (Zoványfürdő) falvak
               
            
                  —
               
               
                  Camăr (Kémer): Camăr (Kémer) falu
               
            
                  —
               
               
                  Pericei (Szilágyperecsen): Pericei (Szilágyperecsen), Sici (Somlyószécs) és Bădăcin (Szilágybadacsony) falvak
               
            
                  —
               
               
                  Carastelec (Kárásztelek): Carastelec (Kárásztelek) és Dumuslău (Szilágydomoszló) falvak
               
            
                  —
               
               
                  Crasna (Kraszna): Crasna (Kraszna) falu
               
            
                  —
               
               
                  Măerişte (Krasznahídvég): Măerişte (Krasznahídvég), Doh és Uileacu Şimleului (Somlyóújlak) falvak
               
            
                  —
               
               
                  Zalău (Zilah) község, Zalău (Zilah) település
               
            
                  —
               
               
                  Meseşenii de Jos (Magyarkecel): Meseşenii de Jos (Magyarkecel) és Aghireş (Egrespatak) falvak
               
            
                  —
               
               
                  Crişeni (Cigányi): Crişeni (Cigányi) és Gârceiu (Szilágygörcsön)
               
            
                  —
               
               
                  Hereclean (Haraklány): Hereclean (Haraklány), Guruslău (Magyargoroszló), Dioşod (Diósad) és Badon (Bádon) falvak
               
            
                  —
               
               
                  Dobrin (Debren): Dobrin (Debren) és Doba (Nagydoba) falvak
               
            
                  —
               
               
                  Horoatu Crasnei (Krasznahorvát): Horoatu Crasnei (Krasznahorvát) falu
               
            
                  —
               
               
                  Coşeiu (Kusaly): Coşeiu (Kusaly) és Archid (Szilágyerked)
               
            
                  —
               
               
                  Şamşud (Szilágysámson): Şamşud (Szilágysámson) és Valea Pomilor (Mocsolya) falvak
               
            
                  —
               
               
                  Bocşa (Oláhbaksa): Bocşa (Oláhbaksa) és Borla (Szilágyballa) falvak
               
            
                  —
               
               
                  Sărmăşag (Sarmaság): Sărmăşag (Sarmaság), Lompirt (Szilágylompért), Ilisua (Selymesilosva) és Moiad (Mojád) falvak
               
            
                  —
               
               
                  Bobota (Nagyderzsida): Bobota (Nagyderzsida), Dersida (Kisderzsida) és Zalnoc (Zálnok) falvak.
               
            A Satu Mare (Szatmár) megyében található Valea lui Mihai (Érszentmihály) település tévedésből szerepelt a Bizottsághoz az 1234/2007/EK rendelet 118s. cikkének megfelelően eljuttatott, a Dealurile Crişanei földrajzi jelzésre vonatkozó műszaki dokumentációban.
      A Satu Mare (Szatmár) megyei Valea lui Mihai (Érszentmihály) településnek a szóban forgó jelzés földrajzi területéhez történő besorolásával kapcsolatos tévedés abból fakad, hogy a múltban, a romániai szőlőtermő területek kommunista rendszer alatti felosztása/körülhatárolása szerint, amikor a településeket szőlőültetvények és bortermelő központok szerint szervezték, létezett egy Valea lui Mihai nevű közismert szőlőültetvény, amelynek területe a két megye: Satu Mare (Szatmár) és Bihor (Bihar) között oszlott meg.
      A mezőgazdaságért, élelmiszerügyért és erdészetért felelős miniszternek a szőlőtermő területek kijelölésének és a települések borvidékek, szőlőültetvények és bortermelő központok szerinti csoportosításának jóváhagyásáról szóló 397/2003 számú rendelete – amely a romániai Hivatalos Közlöny 2003. július 16-i 513. számában került kihirdetésre – az V. szakasz („A Crişanei és a Maramureşului borvidék”) 28. bejegyzésében Valea lui Mihai ültetvényét a fent említett régi felosztás alapján Satu Mare (Szatmár) megyébe tartozóként, vagyis Bihor (Bihar) megyén kívül esőként tünteti fel.
      EGYSÉGES DOKUMENTUM
      1.   Bejegyzendő elnevezés(ek)
      
      Dealurile Crişanei
      2.   A földrajzi árujelző típusa
      
      OFJ – oltalom alatt álló földrajzi jelzés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      
         Analitikai és érzékszervi jellemzők
      
      
                  —
               
               
                  tényleges alkoholtartalom: legalább 10 térfogatszázalék;
               
            
                  —
               
               
                  összes savtartalom (borkősav): legalább 4,5 g/l;
               
            
                  —
               
               
                  illósavtartalom (ecetsav): legfeljebb 1,2 g/l;
               
            
                  —
               
               
                  nem redukáló szárazanyag: legalább 17 g/l;
               
            
                  —
               
               
                  összes kén-dioxid-tartalom: legfeljebb 300 mg/l;
               
            
                  —
               
               
                  szabad kén-dioxid-tartalom: legfeljebb 60 mg/l.
               
            1.   Sauvignon:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldessárga, ragyogó, nem mutatja oxidáció jeleit
               
            
                  —
               
               
                  Illat: finom bodzavirág-aroma
               
            
                  —
               
               
                  Íz: gyümölcsös, kellemes
               
            2.   Traminer roz:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldessárga, ragyogó
               
            
                  —
               
               
                  Illat: friss, kellemes rózsaszirom-aroma
               
            
                  —
               
               
                  Íz: lágy, harmonikus; a palackban történő érlelés egyedi minőségi jegyekkel ruházza fel
               
            3.   Pinot gris:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldesfehér, halványsárgán megcsillanó fényekkel
               
            
                  —
               
               
                  Illat: a frissen felszeletelt alma kellemes elsődleges aromája
               
            
                  —
               
               
                  Íz: selymes, zamatos, a rozskenyér héjára és az akácvirágra emlékeztető jegyekkel
               
            4.   Fetească regală (királyleányka):
      
                  —
               
               
                  Külső megjelenés: tiszta
               
            
                  —
               
               
                  Szín: zöldessárga, fogyasztásra érett állapotban aranysárgává válhat
               
            
                  —
               
               
                  Illat: a savanykás nyári almára emlékeztető aroma, amely a bor valamivel érettebb állapotában a frissen kaszált szénát és a mézet idéző jegyekkel egészül ki
               
            
                  —
               
               
                  Íz: egyedi, testes, az érlelés nyomán enyhén éteressé válik, kiegyensúlyozott
               
            5.   Fetească albă (fehér leányka):
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldesfehér
               
            
                  —
               
               
                  Illat: kellemes elsődleges aroma
               
            
                  —
               
               
                  Íz: kellemes, erőteljes, a nyári almára emlékeztet
               
            6.   Rizling fajtabor (rajnai rizling, olaszrizling):
      
                  —
               
               
                  Külső megjelenés: tiszta
               
            
                  —
               
               
                  Szín: zöldesfehér, ragyogó
               
            
                  —
               
               
                  Illat: nincs egyedi elsődleges aroma, érett állapotban köves, ásványi jegyek érezhetők ki
               
            
                  —
               
               
                  Íz: zamatos, gyümölcsös, rendkívül friss, kellemesen savas, tiszta és visszafogott
               
            7.   Chardonnay:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: aranysárga
               
            
                  —
               
               
                  Illat: jellegzetes akácaroma
               
            
                  —
               
               
                  Íz: lágy, selymes, lekerekített, bársonyos, harmonikus
               
            8.   Iordană:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldessárga
               
            
                  —
               
               
                  Illat: nyers zöldalma
               
            
                  —
               
               
                  Íz: a magas savtartalomnak köszönhetően friss és élénk, ezért az ilyen bort újborként ajánlott fogyasztani
               
            9.   Mustoasă de Măderat (magyarádi mustos):
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldessárga, az éretlen citromhoz hasonló, palackban érlelve halványsárgává válik
               
            
                  —
               
               
                  Illat: nyers zöldalma, friss, szőlővirágra emlékeztető jegyekkel
               
            
                  —
               
               
                  Íz: friss és üdítő, a magas savtartalomnak köszönhetően élénk, de ugyanakkor hosszú ízhatású bor, amelyet új korában, érlelés nélkül ajánlott fogyasztani
               
            10.   Furmint:
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldesfehér, halványsárgán megcsillanó fényekkel; nem mutatja oxidáció jeleit
               
            
                  —
               
               
                  Illat: egzotikus gyümölcsökre emlékeztető kellemes elsődleges aroma
               
            
                  —
               
               
                  Íz: kellemes, egzotikus gyümölcsöt idéző
               
            11.   Furmint de Miniş (ménesi furmint):
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: zöldesfehér, halványsárgán megcsillanó fényekkel; nem mutatja oxidáció jeleit
               
            
                  —
               
               
                  Illat: egzotikus gyümölcsökre emlékeztető kellemes elsődleges aroma
               
            
                  —
               
               
                  Íz: kellemes, impozáns, tiszta és emlékezetes lecsengéssel, eredeti
               
            12.   Muscat ottonel:
      
                  —
               
               
                  Külső megjelenés: tiszta és ragyogó
               
            
                  —
               
               
                  Szín: szalmasárga vagy élénk sárga, attól függően, hogy milyen a szőlő minősége szüretkor
               
            
                  —
               
               
                  Illat: lágy virágos jegyek, tipikus muskotályaroma, nagyon összetett, kifinomult és lágy
               
            
                  —
               
               
                  Íz: tipikus muskotályíz, kifinomult, lágy, telt, harmonikus, kellemesen lekerekített és enyhén bársonyos
               
            13.   Tămâioasă românească:
      
                  —
               
               
                  Külső megjelenés: tiszta és ragyogó
               
            
                  —
               
               
                  Szín: sárga vagy élénk sárga, attól függően, hogy milyen a szőlő minősége szüretkor
               
            
                  —
               
               
                  Illat: lágy virágos jegyek, tipikus aroma, kifinomult és lágy
               
            
                  —
               
               
                  Íz: tipikus tömjénaroma, testes, harmonikus, kellemesen bársonyos ízjeggyel
               
            14.   Cabernet sauvignon:
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: rubinvörös
               
            
                  —
               
               
                  Illat: egyedi növényi, fűre emlékeztető aroma
               
            
                  —
               
               
                  Íz: érdes, tanninos, kemény, majd az érés nyomán kellemesen bársonyossá, lekerekítetté és lágyabbá válik
               
            15.   Pinot noir:
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: sötét meggypiros
               
            
                  —
               
               
                  Illat: kezdetben cseresznyére, majd az érés nyomán egyre inkább érett meggyre emlékeztető aroma
               
            
                  —
               
               
                  Íz: finom, bársonyos, lágy, összetett és kifinomult
               
            16.   Merlot:
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: rubinvörös, ragyogó
               
            
                  —
               
               
                  Illat: erdei gyümölcsök, friss málna kellemes aromája
               
            
                  —
               
               
                  Íz: kevésbé fanyar, mint a cabernet sauvignon, és az e fajtára jellemző bársonyos textúrával rendelkezik
               
            17.   Fetească neagră (fekete leányka):
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: mély gránátvörös
               
            
                  —
               
               
                  Illat: összetett és eredeti aroma
               
            
                  —
               
               
                  Íz: harmonikus, kellemes és kellően testes, zamatos és attraktív
               
            18.   Burgund mare (kékfrankos):
      
                  —
               
               
                  Külső megjelenés: tiszta, tetszetős
               
            
                  —
               
               
                  Szín: gránátvörös, ibolyaszín árnyalatokkal, intenzív
               
            
                  —
               
               
                  Illat: érett erdei gyümölcsök – ribiszke, piros áfonya, szeder és fekete áfonya – aromája
               
            
                  —
               
               
                  Íz: kiegyensúlyozott, egyenletes, hosszan érezhető, nem agresszív
               
            19.   Syrah:
      
                  —
               
               
                  Külső megjelenés: tiszta, áttetsző
               
            
                  —
               
               
                  Szín: élénkvörös
               
            
                  —
               
               
                  Illat: gyümölcsös buké a borsra emlékeztető, nagyon erőteljes aromákkal
               
            
                  —
               
               
                  Íz: tanninos, egyenletes, testes
               
            5.   Borkészítési eljárások
      
      a)   Alapvető borászati eljárások
      
      
         Borászati eljárások
      
      A borkészítésre vonatkozó releváns korlátozás:
      A „Dealurile Crișanei” földrajzi jelzéssel ellátott borok készítése során nem engedélyezett szacharóz hozzáadása.
      b)   Maximális hozamok
      
      Szőlőtermelés – fetească regală (királyleányka), iordană, mustoasă de Măderat (magyarádi mustos) fajták:
      15 000 kg szőlő hektáronként
      Szőlőtermelés – fetească albă (fehér leányka), furmint, furmint de Miniș (ménesi furmint), rajnai rizling és olaszrizling fajták:
      12 500 kg szőlő hektáronként
      Szőlőtermelés – merlot, fetească neagră (fekete leányka) és burgund mare fajták:
      12 500 kg szőlő hektáronként
      Szőlőtermelés – muscat ottonel, tămâioasă românească, pinot gris, chardonnay, sauvignon, traminer roz fajták:
      10 000 kg szőlő hektáronként
      Szőlőtermelés – cabernet sauvignon, pinot noir és syrah fajták:
      10 000 kg szőlő hektáronként
      Bortermelés – fehérborok:
      95 hl hektáronként
      Bortermelés – vörös-, rozé- és ízesített borok:
      85 hl hektáronként
      6.   Körülhatárolt terület
      
      Bihor (Bihar) megye
      
                  —
               
               
                  Diosig (Bihardiószeg) és Vaida (Biharvajda) falvak
               
            
                  —
               
               
                  Săcueni (Székelyhíd) és Cadea (Kágya) falvak
               
            
                  —
               
               
                  Sâniob (Szentjobb), Ciuhoi (Berettyócsohaj) és Biharia (Bihar) falvak
               
            
                  —
               
               
                  Cetariu (Hegyközcsatár) – Şişterea (Siter) és Paleu (Hegyközpályi) falvak
               
            
                  —
               
               
                  Tileagd (Mezőtelegd) falu
               
            
                  —
               
               
                  Valea lui Mihai (Érmihályfalva) falu
               
            Sălaj (Szilágy) megye
      Șimleu Silvaniei (Szilágysomlyó) város: Șimleu Silvaniei (Szilágysomlyó) és Cehei (Somlyócsehi) települések
      
                  —
               
               
                  Nuşfalău (Szilágynagyfalu), Boghiş (Szilágybagos), Bozieş (Szilágyborzás) és Bilghez (Bürgezd) falvak
               
            
                  —
               
               
                  Vârşolţ (Varsolc) falu
               
            
                  —
               
               
                  Ip (Ipp), Zăuan (Szilágyzován) és Zăuan Băi (Zoványfürdő) falvak
               
            
                  —
               
               
                  Camăr (Kémer) falu
               
            
                  —
               
               
                  Pericei (Szilágyperecsen), Sici (Somlyószécs) és Bădăcin (Szilágybadacsony) falvak
               
            
                  —
               
               
                  Carastelec (Kárásztelek), Dumuslău (Szilágydomoszló) és Crasna (Kraszna) falvak
               
            
                  —
               
               
                  Măerişte (Krasznahídvég), Doh és Uileacu Şimleului (Somlyóújlak) falvak
               
            Zalău (Zilah) község
      
                  —
               
               
                  Meseşenii de Jos (Magyarkecel) és Aghireş (Egrespatak) falvak
               
            
                  —
               
               
                  Crişeni (Cigányi) és Gârceiu (Szilágygörcsön) falvak
               
            
                  —
               
               
                  Hereclean (Haraklány), Guruslău (Magyargoroszló), Dioşod (Diósad) és Badon (Bádon) falvak
               
            
                  —
               
               
                  Dobrin (Debren) és Doba (Nagydoba) falvak
               
            
                  —
               
               
                  Horoatu Crasnei (Krasznahorvát), Coşeiu (Kusaly) és Archid (Szilágyerked) falvak
               
            
                  —
               
               
                  Şamşud (Szilágysámson), Valea Pomilor (Mocsolya), Bocşa (Oláhbaksa) és Borla (Szilágyballa) falvak
               
            
                  —
               
               
                  Sărmăşag (Sarmaság), Lompirt (Szilágylompért), Ilisua (Selymesilosva) és Moiad (Mojád) falvak
               
            
                  —
               
               
                  Bobota (Nagyderzsida), Dersida (Kisderzsida) és Zalnoc (Zálnok) falvak
               
            7.   Fő borszőlőfajták
      
      
                   
               
               
                  Burgund mare (kékfrankos) N
               
            
                   
               
               
                  Tămâioasă românească B
               
            
                   
               
               
                  Pinot gris G
               
            
                   
               
               
                  Fetească neagră (fekete leányka) N
               
            
                   
               
               
                  Muscat ottonel B
               
            
                   
               
               
                  Cabernet sauvignon N
               
            
                   
               
               
                  Sauvignon B
               
            
                   
               
               
                  Merlot N
               
            
                   
               
               
                  Fetească regală (királyleányka) B
               
            
                   
               
               
                  Fetească albă (fehér leányka) B
               
            
                   
               
               
                  Furmint de Miniş (ménesi furmint) B
               
            
                   
               
               
                  Furmint B
               
            
                   
               
               
                  Iordană B
               
            
                   
               
               
                  Chardonnay B
               
            
                   
               
               
                  Mustoasă de Măderat (magyarádi mustos) B
               
            
                   
               
               
                  Syrah N
               
            
                   
               
               
                  Traminer roz Rs
               
            
                   
               
               
                  Olaszrizling B
               
            
                   
               
               
                  Rajnai rizling B
               
            
                   
               
               
                  Pinot noir N
               
            8.   A kapcsolat(ok) leírása
      
      
         Kapcsolat a körülhatárolt területtel
      
      A környezet meghatározó természeti eleme a Sebes-Körös folyó vidéke, amelyet északról a Șes- (Réz-)hegység határol, és amelyet lankás, a síksághoz közeli dombok, valamint a közép-európai éghajlat befolyása, és ezekből kifolyólag alacsonyabb hőmérsékletek és a csapadékmennyiség nagyobb mértékű ingadozásai jellemeznek. A szóban forgó területen a telek enyhébbek, és a szőlőtermő területek jelentős mennyiségű napsütésben részesülnek, miközben védve vannak a szelektől és a hideg légáramlatoktól.
      Diosig (Bihardiószeg) és Valea lui Mihai (Érmihályfalva) szőlőtermő területein, Silvania területén, valamint Biharia (Bihar) és Tileagd (Mezőtelegd) bortermelő központjaiban a szőlőültetvények nagy területen szétszórva helyezkednek el, Nagyváradtól északra és észak-keletre. A szőlő- és bortermelő területek bortermelő központjai – Diosig (Bihardiószeg), Săcuieni (Székelyhíd) és Sâniob (Szentjobb) – 1569–1578-ig visszanyúló hagyományokkal büszkélkedhetnek. Az itt előállított fehérborok tartalmasak, továbbá kifejező ízzel, erőteljes savas és gyümölcsös karakterrel rendelkeznek. A szőlőtermő terület különösen nagy potenciállal bíró szőlőfajtái a fetească albă (fehér leányka), a fetească regală (királyleányka), az olaszrizling és az aromás muscat ottonel. E terület borait kiegyensúlyozott struktúra jellemzi. A borvidék szőlő- és bortermelésre való alkalmasságát jelző éghajlati potenciál értéke a csapadék-, napsütés- és hőmérsékleti értékek figyelembevételével meghatározott index szerint 4 287. Ez azt jelenti, hogy a borvidék különösen alkalmas fehérborok előállítására, amelyek akácvirágra, zöldalmára és lekaszált fűre emlékeztető erőteljes aromákkal (fetească regală [királyleányka]), hosszú lecsengéssel (tămâioasă românească), az érett körte és – tölgyfahordóban történő érlelés esetén – a vanília ízjegyeivel, az ananász jól érezhető egzotikus zamatával (chardonnay), kiegyensúlyozott struktúrával és megfelelő savtartalommal rendelkeznek. A vörösborok testesek, bársonyosak, lekerekítettek; ízüket a pinot noir esetében kezdetben a cseresznye, majd az érlelés előrehaladtával egyre inkább az érett meggy aromái, a syrah esetében borsos ízjegyek, a merlot esetében pedig az erdei gyümölcsök és a friss málna tipikus jegyei jellemzik.
      9.   További alapvető feltételek
      
      
         Jogi keret:
      
      A nemzeti jogszabályokban
      
         A további feltétel típusa:
      
      A címkézésre vonatkozó kiegészítő rendelkezések
      
         A feltétel leírása:
      
      Amennyiben címkével látják el őket, a „Dealurile Crișanei” földrajzi jelzéssel ellátott borok palackján lennie kell egy főcímkének. A hátcímke használata nem kötelező.
      10.   A termékleíráshoz vezető link
      
      http://www.onvpv.ro/sites/default/files/caiet_sarcini_ig_dealurile_crisanei_cf_cererii_de_modif_395_din_20.02.2015_accept_changes.pdf